OpenLLM-France/wikimedia huggingface dataset:
# Iñaki Alonso

José Iñaki Alonso Rodriguez (Durango, 1968ko abuztuaren 7a) euskal entrenatzailea da.

## Ibilbidea

* Cultural Durango (2004 – 2005)
* Eibar B (2005 – 2006)
* Lemona KE (2006 – 2007)
* Real Unión (2007 – 2010)
* Real Murcia (2010 – 2012)
* Datuak: Q3390784
# Iñaki Alkain

Inazio Alkain Elosegi (Urnieta, Gipuzkoa, 1917ko uztailaren 6a - ibidem, 1971) gipuzkoar bertsolari eta idazlea izan zen.
Fernando Alkain bertsolariaren semea, zenbait bertso-paper idatzi zituen. Hala ere, lanik ezagunena, bera hil ondoren Antonio Zavalak Auspoan argitaratutako Gerrateko ibillerak izan zuen, Gerra Zibilean bizitakoa azaltzen zuena eta 1981ean Espainiako Kritika Saria euskarazko narratibari irabazi zuena.

## Erreferentziak

* ↑ Bertsozale. Iñaki Alkain. .
* ↑ Zavala, Antonio; Alkain, Iñaki. (1970). Alkain aita-semeak. Tolosa: Auspoa.

## Kanpo estekak

* Datuak: Q23010261
# Jon Imanol Azua

Jon Imanol Azua Mendia (Bilbo, 1953ko azaroaren 27a) EAJko politikari ohi eta enpresaburua da. Eusko Jaurlaritzako Lehendakariordea eta Industria eta Merkataritza Sailburua izan da.

## Biografia

Mexikon bizi zela, Anáhuac eta Unibertsitate Autonomoan ingeniaritza industriala ikasi zuen. Etxera itzuli eta Bilboko Ingeniarien Goi Eskola Teknikoan titulu lortu ondoren, IESEn ikasi zuen. 1980ra arte, Banco de Vizcayan eta Mondragonen lan egin zuen.
Mexikon EAJko kide bilakatu eta 1979ko Espainiako hauteskundetan diputatu hautatu zuten. 1980an Eusko Jaurlaritza sorberrian sartu zen. 1983an Bizkaiko Foru Aldundian lan egin zuen eta urte bi geroago Lan, Osasun eta Gizarte Segurantza Sailburu bihurtu zen. 1986ko hauteskundetan legebiltzarkide bihurtu ondoren 1991n Jaurlaritzara itzuli zen Lehendakariordea eta Industria eta Merkataritza Sailburu moduan.
1995en politika utzi eta Business Consulting enpresan sartu zen. Ekonomia eta enpresari buruzko hainbat artikulu idazteaz gain, IESEn eta Deustuko Unibertsitatean irakasle laguntzailea ere bada.
* Datuak: Q9012541
# Jon Insausti

Jon Insausti Maisterrena (Donostia, 1989ko otsailaren 21a) Euskal Herriko politikaria da, EAJ alderdikoa. Enpresa Administrazio eta Zuzendaritzan lizentziatua, 2015 urtetik Donostiako zinegotzi da; 2018ko otsailetik Kultura eta Euskara ordezkaritzen ardurak ditu.

## Erreferentziak

* ↑ «Donostia.eus - Jon Insausti Maisterrena» www.donostia.eus (Noiz kontsultatua: 2018-05-28).
* Datuak: Q54370221
# Jon Irazabal

Jon Irazabal hauetako bat izan daiteke:
* Jon Irazabal Agirre (1960-2024), bizkaitar historialaria eta kultur eragilea, Durangoko Azokako zuzendaria hogei bat urtetan eta Durangaldeko bonbardaketaren ikertzailea.
* Jon Irazabal Iraurgi (1996-), bizkaitar futbolaria.
# Jon Iriarte

Jon Iriarte Euskal Herriko zinema gidoilaria da, gaur egun Bilbo inguruan lan egiten duena. Hainbat pelikuletan egin du lan gidoilari bezala, besteak beste, En temporada baja (2022) komediazko pelikula eta Cuando dejes de quererme (2018).
Horrez gain, 2024ko azken hilabeteetan grabatzen hasiko den David Victoriren thriller psikologikoaren gidoian ere parte-hartu du, Asier Guerricaechebarria eta Xabier Etxaniz Petralandarekin batera. Berria Donostiako Zinemaldian eman zuen Netflix ekoiztetxeak 2024ko irailean.

## Erreferentziak

* ↑ Linkedin Jon Iriarte. .
* ↑ (Gaztelaniaz) «Jon Iriarte» MUBI (Noiz kontsultatua: 2024-09-27).
* ↑ «Jon Iriarte Archives - Palomitas de Maíz» www.cope.es (Noiz kontsultatua: 2024-09-27).
* ↑ (Ingelesez) «Jon Iriarte | Writer» IMDb (Noiz kontsultatua: 2024-09-27).
* ↑ (Ingelesez) “CORTAFUEGO”, DE DAVID VICTORI, COMENZARÁ A RODARSE EN UNAS SEMANAS CON BELÉN CUESTA Y ENRIC AUQUER | El Blog de Cine Español (No lo encontré, lo creé). 2024-09-22 (Noiz kontsultatua: 2024-09-27).
* ↑ Victori, David. Cortafuego. Espotlight Media (Noiz kontsultatua: 2024-09-27).
* ↑ (Gaztelaniaz) «Netflix anuncia sus planes para el cine español y dos películas: 'Cortafuego' y 'La viuda negra'» Kinótico (Noiz kontsultatua: 2024-09-27).

## Kanpo estekak

* Datuak: Q130376720
# Jon Hernández

Jon Hernández Hidalgo (Irun, 1978ko uztailaren 28a) gipuzkoar politikari eta historialaria da. Historia ikasi zuen Deustuko Unibertsitatean. Euskadiko Partidu Komunistaren kidea, gaztetan Gazte Komunistak erakundean izan zen. 2011ko eta 2012ko hauteskundeetarako hautagaia izan zen Ezker Anitzaren zerrendetan. 2013an Euskadiko Partidu Komunistaren idazkari nagusi hautatu zuten. 2016ko Eusko Legebiltzarreko hauteskundeetarako Elkarrekin Podemosen zerrendetan hautatu zuten.

## Kanpo estekak

* Datuak: Q5394912
* Multimedia: Jon Hernández / Q5394912
# Jon Idigoras

Jon Idigoras Gerrikabeitia (Zornotza, Bizkaia, 1936ko maiatzaren 3a - Bilbo, 2005eko ekainaren 3a) euskal herritar politikaria izan zen, ezker abertzale independentistaren militante historikoa, Herri Batasuna alderdiaren sortzailea.
Zezenketak zituen gustuko, eta gaztetan nobilleroa izan zen, 'Txikito de Amorebieta' eta 'Morenito del Alto' izenpez ere ezagutua.

## Biografia

Idigoras langile giroan jaio zen eta langile mugimenduan ibili. 1974. urtean LAB sindikatuaren sortze prozesuan parte hartu zuen eta 1978. urtean Herri Batasuna alderdi politikoarenean.
1978 urtetik 1995. urte bitartean HBko mahai nazionaleko mahaikide izan zen. 1980, 1984, 1986. urteetan Eusko Legebiltzarran biltzarkide izan zen, eta 1986, 1989 eta 1993. urteetan Espainiako Kongresuan diputatu.
HBko beste mahahikide guztiekin bat, Espainiako Auzitegi Gorenak 7 urteko zigorra ezarri zion ETArekin kolaboratzeagatik, eta Basauriko espetxe batean atxilotu zuten 1997ko abenduaren 5ean. 1998ko maiatzean Barakaldoko Gurutzeta ospitalean ingresatu zuten eta aste bete geroago irten, espetxeko 3. gradu penitentziarioa jaso ondoren.
2002ko azaroan Baltasar Garzón epaileak Batasuneko beste 21 lagunekin batera Batasunaren parte izana edo izatea leporatzen die, alderdi politiko hau ETAren sare terroristaren zatia delakoan.

## Idatziak

Idigorasek bere bizitzako hainbat pasarte El hijo de Juanita Gerrikabeitia (Txalaparta argitaletxea) liburuan idatzi zituen gaztelaniaz.

## Ikus, gainera

* Espainiako trantsizioa

## Kanpo estekak

* (Gaztelaniaz) (Ingelesez) Txalaparta argitaletxea
* Datuak: Q1353284
# Joseba Atxotegi

Joseba Atxotegi Loizate (Durango, 1954ko uztailaren 24a) bizkaitar psikiatra da. Bartzelonako Sant Pere Claver ospitalean lan egiten du eta 1997tik aurrera Bartzelonako Unibertsitateko irakaslea da. 2002an Ulisesen sindromea deskribatu zuen.

## Erreferentziak

* ↑ Achotegui Loizate, Joseba. (2002). La depresión en los inmigrantes una perspectiva transcultural. (1. argitaraldia) Bartzelona: Ediciones Mayo ISBN 9788489980730..
* Datuak: Q63072269
# Joseba Barandiaran Urkola

José Ignacio "Joseba" Barandiaran Urkola (Astigarraga, 1959ko azaroaren 11 - Donostia, 1978ko uztailaren 11) gipuzkoar gaztea izan zen, 1978ko Sanferminetan poliziak tiroz hila. Iruñean German Rodriguez LKI alderdiaren kidea erail ondoren, greba orokorrari deitu eta Donostiako Aldapeta kaleko istiluetan zegoela, Armadun Poliziak su egin eta bala batek Joseba Barandiaran hil zuen.

## Gertaerak

Uztailaren 11tik aurrera, tentsio handiko egunak izan ziren Euskal Herrian, batez ere Gipuzkoan. Iruñetik Donostiara eta Errenteriara zabaldu zen polizien indarkeria; hein batean, erantzule nagusia, Logroñoko Polizia unitate berezia, harantz zuzendu zelako.
Hiru egun lehenago, Sanferminetan German Rodriguez hil zuen poliziak Iruñean, eta hori salatzeko protestak zeuden deituta Euskal Herriko hainbat lekutan. Donostiako Aldapeta inguruan barrikadak altxa zituzten manifestariek, eta Polizia Armatuaren kuartel ingurutik poliziek tiro egin zuten, Barandiaran bularrean joz. Agenteek elkar babestu eta kasua artxibatzea lortu zuten, eta ez dute inoiz inor epaitu hilketa honegatik, nahiz eta tiro egin zuen polizi baten argazkia publikoa izan. Lurralde Auzitegiak onartu zuen, hain zuzen ere, "Barandiaran hil zuen tiroa poliziarengandik abiatua" zela, baina Barandiaran kasua 7 urte geroago artxibatu zuten behin-behinean, 1985ean.

## Oroigarriak

Astigarragako herritar askoren eskaeren aurrean, 1980ko martxoaren 14an herri horretako plaza bati Joseba Barandiaran izena ematea erabaki zen. Donostiako Udalak Joseba Barandiaranen omenezko plaka bat jarri du hil zuten lekuan, San Bartolome kaleko 12. zenbakian.

## Erreferentziak

* ↑ (Gaztelaniaz) «Acusan a un policía armado de la muerte de Joseba Barandiarán» El País 1978-10-07.
* ↑ https://www.berria.eus/paperekoa/1961/035/001/2018-07-13/beste-gazte-bat-hilik-donostian.htm
* ↑ https://www.argia.eus/efemerideen-kanala/joseba-barandiaran-hil-zuen-donostian-espainiako-poliziak
* ↑ https://documentalismomemorialistayrepublicano.wordpress.com/2023/03/23/jose-ignacio-barandiaran-urkola-joseba-barandiaran-asesinado-en-san-sebastian-en-1978-por-un-balazo-de-la-policia-franquista/

## Kanpo estekak

* Joxerra Senarren artikulua Berrian, 2023ko uztailak 10ean.
* Datuak: Q5936485
# Joseba Aurrekoetxea

Joseba Andoni Aurrekoetxea Bergara (Bilbao, Bizkaia, 1960ko ekainaren 13a) bizkaitar politikaria da.

## Biografia

Euzko Alderdi Jeltzaleko kidea da. Zuzenbidean lizentziaduna da, eta gizarte-politikan eta gizarte-zerbitzuetan aditua. Portugaleteko alkateorde eta zinegotzi izan zen 1987-1992 bitartean, Eusko Legebiltzarreko kide hautatu zuten 1990. eta 1994. urteetan, eta Espaniako Senatuko kide 2000. urtean. Egun, Euzkadi Buru Batzarreko kide da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260752
# Joseba B. Lenoir

Joseba B. Lenoir (izenez Joseba Baleztena) 1984an jaiotako Berako musikaria da, gitarra jotzailea eta abeslaria.

## Ibilbidea

Herriko SextySexers taldean hasi zen gitarra jotzen ElectricChild izenarekin eta hiru diska plazaratu zituen taldeak. 2009tik aurrera beste talde batzuetan hartu du parte, hala nola: Willis Drummond, Izaki Gardenak eta Mugaldekoak, besteak beste. Saioa Garin-ekin batera Matrioska heart diska ere egin zuen.
2012an bakarkako bideari ekin zion eta dagoeneko disko batzuk atera ditu.

## Diskografia
### SextySexers

* Iluntze berri baten bila (2006, Gaztelupeko Hotsak)
* Urkamendi blues (2007, Gaztelupeko Hotsak)
* Hero mantra (2009, Volcom Entertainment)

### Saioa

* Matrioska heart (2008, Moonpalace Records)

### Izaki Gardenak

* Itsasargiak (2012, Oihuka)
* Amaieratik hasi (2013, Oihuka)
* Elkar Estudioa Sesioak (2014, Elkar)

### Willis Drummond

* Tabula Rasa (2016, Tabula Rasa)

### Bakarka

* Hala Bedi Sessions (2012, autoekoizpena) - 3 abesti
* Instroak Vol. 1 (2012, autoekoizpena)
* Inside Instroak (2012, autoekoizpena) - EP-a
* Instroak Vol. 2 (2013, Gaztelupeko Hotsak)
* Tenpesta (2013, Gaztelupeko Hotsak) - EP-a
* Elkar Estudioa Sesioak (2015, Elkar)
* Eguzkiari begietara so (2016, autoekoizpena)
* Haiek izorra nahi naute / Kantu odolustuen bluesa (2018, autoekoizpena) - singlea
* Instroak Vol. 3 (2019, Erraia Diskoak / Forbidden Colours)

## Ikus, gainera

* J. B. Lenoir

## Erreferentziak

* ↑ «Gaztelupeko Hotsak - Instroak Vol.2» www.hotsak.com.
* ↑ «Gaztelupeko Hotsak - Tenpesta» www.hotsak.com.
* ↑ Eguzkiari begietara so. (Noiz kontsultatua: 2017-10-29).
* ↑ Haiek izorra nahi naute / Kantu odolustuen bluesa. (Noiz kontsultatua: 2018-04-13).
* ↑ «Instroak Vol. 3» www.badok.eus (Noiz kontsultatua: 2020-01-05).
* Datuak: Q42408542
# Joseba Beitia

Joseba Beitia Agirregomezkorta (Donostia, Gipuzkoa, 1990eko irailaren 29a) gipuzkoar futbolaria da. Erdilari lanetan aritzen da. Errelaren gazte taldean jokatu zuen 2009-2010 denboraldian bigarren taldean debuta egin arte.

## Kirol ibilbidea

2023ko Ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Sanse | 3. | 2009/10 | 16 | 1 | - | - | - | - | - | - | | | - | - | 16 | 1 |
| Sanse | 2.B | 2010/11 | 31 | 1 | - | - | - | - | - | - | | | - | - | 31 | 1 |
| Sanse | 2.B | 2011/12 | 30 | 2 | - | - | - | - | - | - | | | - | - | 30 | 2 |
| Sanse | 2.B | 2012/13 | 31 | 1 | - | - | - | - | - | - | | | - | - | 31 | 1 |
| Sanse | Denera | Denera | 108 | 5 | - | - | - | - | - | - | | | - | - | 108 | 5 |
| Sariñena | 2.B | 2013/14 | 10 | 0 | 0 | 0 | - | - | - | - | | | - | - | 10 | 0 |
| Sariñena | Denera | Denera | 10 | 0 | 0 | 0 | - | - | - | - | | | - | - | 10 | 0 |
| Somozas | 2.B | 2014/15 | 28 | 0 | 2 | 1 | - | - | - | - | | | - | - | 30 | 1 |
| Somozas | 2.B | 2015/16 | 37 | 2 | - | - | - | - | - | - | | | - | - | 37 | 2 |
| Somozas | Denera | Denera | 65 | 2 | 2 | 1 | - | - | - | - | | | - | - | 67 | 3 |
| Marbella | 2.B | 2016/17 | 34 | 2 | - | - | - | - | - | - | | | - | - | 34 | 2 |
| Marbella | Denera | Denera | 34 | 2 | - | - | - | - | - | - | | | - | - | 34 | 2 |
| Racing Ferrol | 2.B | 2017/18 | 35 | 1 | 1 | 0 | - | - | - | - | | | - | - | 36 | 1 |
| Racing Ferrol | Denera | Denera | 35 | 1 | 1 | 0 | - | - | - | - | | | - | - | 36 | 1 |
| Real Union | 2.B | 2018/19 | 21 | 0 | - | - | - | - | - | - | | | - | - | 21 | 0 |
| Real Union | Denera | Denera | 21 | 0 | - | - | - | - | - | - | | | - | - | 21 | 0 |
| Mohun Bagan B | 2. | 2019/20 | 16 | 3 | - | - | - | - | - | - | | | - | - | 16 | 3 |
| Mohun Bagan B | Denera | Denera | 16 | 3 | - | - | - | - | - | - | | | - | - | 16 | 3 |
| Punjab | 2. | 2020/21 | 15 | 2 | - | - | - | - | - | - | | | - | - | 15 | 2 |
| Punjab | 2. | 2021/22 | 18 | 2 | - | - | - | - | - | - | - | - | - | - | 18 | 2 |
| Punjab | Denera | Denera | 33 | 4 | - | - | - | - | - | - | - | - | - | - | 33 | 4 |
| Rajasthan United | 2. | 2022/23 | 11 | 1 | - | - | - | - | - | - | - | - | - | - | 11 | 1 |
| Rajasthan United | Denera | Denera | 11 | 1 | - | - | - | - | - | - | - | - | - | - | 11 | 1 |
| NorthEast United | 1. | 2022/23 | 5 | 0 | - | - | - | - | - | - | - | - | - | - | 5 | 0 |
| NorthEast United | Denera | Denera | 5 | 0 | - | - | - | - | - | - | - | - | - | - | 5 | 0 |
| Ibilbide osoan | Ibilbide osoan | Ibilbide osoan | 317 | 18 | 3 | 1 | - | - | - | - | - | - | - | - | 320 | 19 |

## Kanpo estekak

* Fitxa errealaren webgunean
* Datuak: Q12260755
# Joseba Azkarraga

Joseba Azkarraga Rodero (Agurain, Araba, 1950eko azaroaren 15a) Eusko Alkartasuneko politikaria da. Eusko Jaurlaritzako Justizia, Lan eta Gizarte Segurantza sailburu ohia da.

## Jarduera politikoa

* 1979 eta 1982 artean, diputatuen kongresuan izan zen.
* 1982tik 1986ra arte Euskal Autonomia Erkidegoko ordezkari gisa izan zen senatuan.
* 1986an diputatuen kongresura bueltatu zen Eusko Alkartasunaren ordezkari gisa, eta 1993 arte izan zen karguan.
* Eusko Alkartasuneko Zuzendaritza Batzorde Nazionaleko kidea izan da bi alditan: 1987tik 1993ra eta 1999tik aurrera.
* 2001eko irailetik 2009ko maiatzera arte Justizia, Lan eta Gizarte Segurantza sailburu izan zen.
* 2007ko abenduaren 16an Eusko Alkartasuneko Idazkari Nagusi izendatu zuten Donostiako Kursaal jauregian egindako biltzarrean.
Gainera, Mondragon Corporacion Cooperativa taldeko kidea da eta Euskadiko Kutxako Sektore Publikoko zuzendaria.

## Kanpo loturak

* Justizia, Lan eta Gizarte Segurantza Saila
* Euskadi.net
* Datuak: Q9012997
* Multimedia: Joseba Azkarraga Rodero / Q9012997
# Joseba Berrojalbiz

Joseba Berrojalbiz Zarrabeitia (Durango, 1966ko maiatzaren 1a-) bizkaitar txirrindulari ohia da.
1990 eta 1991. urteetan Lotus-Festina talde profesionalan izan zen.

## Palmaresa

1988
* 3. Santikutz Klasikan
1989
* 2. Altsasuko Sarian
* 3. Baiona-Iruñean
* 4. Nafarroako Itzulian

## Kanpo estekak

* Datuak: Q123196389
# Joseba Betzuen

José Ramón "Joseba " Betzuen Urkiza (Lemoa, 1947ko azaroaren 11) bizkaitar futbolaria ohia da, atzelari moduan aritzen zena.

## Biografia

Bere ibilbide profesionala 1966an hasi zuen Athleticerako jokatuz. 1967ko apirilaren 8an, Piru Gaintzaren aginduetara debutatu zuen Deportivo de La Coruñaren aurka 4-0 irabazita. 1973ra arte 100 partida baino gehiago jokatu eta zazpi gol lortu zituen. 1973an Hérculesek fitxatu zuen, non bost denboraldi eman zituen eta 1974an taldea Lehen Mailara igotzea lortu zuen.

## Ibilbidea

| Kluba | Urtea |
| Athletic Club | 1966-1973 |
| Hércules CF | 1973-1978 |

## Palmares

| Txapelketa | Kluba | Urtea |
| Errege Kopa | Athletic Club | 1969 |
| Errege Kopa | Athletic Club | 1973 |

## Erreferentziak

* ↑ Athletic Club
* ↑ (Gaztelaniaz) «Betzuen, autor del último gol herculano en la Viña» Diario Información 2017/04/14.
* Datuak: Q3810559
# IAM Cycling

IAM Cycling (UCI kodea: IAM) suitzar txirrindularitza talde profesionala izan zen. 2013an sortua, 2016an desagertu zen.

## Azken taldea

oharra: Marcel Aregger

## Kanpo estekak

* Datuak: Q1756552
* Multimedia: IAM Cycling / Q1756552
# Jasokundeko Andre Mariaren eliza (Arantza)

Jasokundeko Andre Mariaren eliza Nafarroako Arantza udalerrian dagoen eliza da.

## Eliza

1567. urtera arte Baionako elizbarrutiaren menpe zegoen.

## Eraikina

Eliza bi ataletan banatzen da: bata gotiko-pizkunde garaiko eliza zaharra (kanpotik harriz ikusten dena) eta bestea XVIII. mendean egindako handitzea. Kanpandorrearen goiko zatia (erlojua eta ezkilak dauden solairua eta harriz egindakoa) XIX mendekoa da. Elizak gurutze forma du eta 3 erretaula barroko ditu.

## Kanpo estekak

* Datuak: Q30043380
# Jaso (enpresa)

Jaso eraikuntzarako garabien ekoizlea da, Gipuzkoako Goierriko enpresa industrial bat.
1965. urtean jaio zen Jaso Itsasondon. Aukeratutako logotipoak eta izenak Eibarren ile-apaindegietarako aulkiak egiten zituen Daniel Acha enpresaren Jaso modeloaren jarraopena dirudite, baina batetik besterako lotura ez dago garbi. 1973an dorre-garabiak egiteko lantegia ireki zuten Idiazabalen. 1989an nazioarteko lehen dibisioa ireki zuten Mexikon, Jaso Industrial Cranes México.
Jaso Group izeneko taldean bildutako hiru enpresatan antolatua dago 21. mendean.

## Erreferentziak

* 1 2 (Gaztelaniaz) «Nosotros - JASO Industrial Cranes» JASO Industrial Cranes (Noiz kontsultatua: 2018-10-02).
* ↑ «Luistxo Fernandez on Twitter» Twitter (Noiz kontsultatua: 2018-10-02).
* ↑ (Ingelesez) «JASO Group - Leaders in the elevation sector» JASO Group (Noiz kontsultatua: 2018-10-02).

## Kanpo estekak

* (Gaztelaniaz) Jasoren webgunea
* Datuak: Q12260200
# Jasokundearen Kongregazioa

Jasokundearen Ahizpen Kongregazioa (latinez: Sorores ab Assumptione in Coelum Beatae Mariae Virginis; frantsesez: Congregation des Religieuses de l'Assomption) emakumezkoen Erlijio-ordena katolikoa da, Maria Eugenia Jesusenak 1839an Parisen sortu zuena. 2013an 1.086 kide zituen, Afrika, Amerika, Asia eta Europako 32 herrialdetan hedatuak.

## Erreferentziak

* ↑ Qui sommes nous?,assumpta.org

## Kanpo estekak

* (Frantsesez) Webgune ofiziala, assumpta.org
* La Asuncion Ikastetxea, laasunciondonostia.org
* Datuak: Q2292995
* Multimedia: Religious of the Assumption / Q2292995
# Jasokundearen eliza (Irurre)

Andre Mariaren Jasokundearen eliza Irurre herriko eliza da, Gesalatzen, Nafarroa Garaian.

## Deskribapena

17. mendeko eraikina da, guztiz ordezkatu zuena aurretiaz hondatuta zegoen eliza bat. 1648an hasi ziren lanak, eta 1662an amaitu ziren. Gurutze latinoko planta du, hiru gorputzetan, manierismo berantiarreko XVII. mendeko estilo soilean dago eraikia.
Eraikinaren garaikoa da erretaula nagusia, ustez Calahorratik ekarri zutena. Jasokundearen irudi bat nabarmentzeb da bertan, baina XVIII. mendekoa da. Kapera batean Txamarkoko Andre Maria edo Udarearen Andre Maria esaten zaion irudi bat dago, XV. mendekoa, inguruko gune jendez hustu batean duena jatorria. Baseliza desagertu batetik ekarritako San Martinen irudi bat ere badago.

## Erreferentziak

* 1 2 Lebrel Blanco, Fundación. «Valle de Guesálaz» www.lebrelblanco.com: Atlas del Patrimonio Histórico-Cultural de los reinos, condados y vizcondados bajo la autoridad de Catalina I de Navarra Foix-Grailly-Béarn. (Noiz kontsultatua: 2024-04-18).
* ↑ (Gaztelaniaz) «IRURRE - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-04-18).

## Kanpo estekak

* Datuak: Q125457668
# Jasokundeko Andre Mariaren eliza (Aniz)

Jasokundeko Andre Mariaren eliza Nafarroako Baztan udalerriko Aniz herrian dagoen eliza bat da.

## Kokalekua

Herrigunean dago.

## Historia

Nahiko eraikuntza berriko eliza da,Jasokundearen Ama Birjinaren ohoretan eraiki zen.

## Eraikina

Bere harrizko eskailerak nabarmentzen dira, haien bidez disko itxurako hilarri batzuetara iris daiteke. Hareharrizko harrietan landutako hilobi-monumentuak dira, oro har behe-erliebe teknikaz landuak. Bi dira gehien errepikatzen diren gaiak: gurutzeak, arrasto paraleloz eratuak, eta besoetan eguzki-formako kiribildunak, eta Salomonen zigilua. Harri horiek lurrean sartzen zituzten zutik, hildakoen hilobien buru, eta, gehienetan, sortaldera begira. Erran beharra dago gaur egun bakar bat ere ez dagoela bere jatorrizko lekuan. Batzuk herritik kanpokoak dira, beharbada bat-bateko heriotzaren bat edo muga adierazteko. Bertze guziak elizen inguruan egiten ziren ehorzketetan zeuden. Vidal Perez de Villarealek erraten du bizipen sakonak adierazteko modu plastikoa direl

## Kanpo estekak

* Datuak: Q25479653
# Jasokundeko Andre Mariaren eliza (Añorbe)

Jasokundeko Andre Mariaren eliza Izarbeibarrako Añorbe udalerrian kokatutako XIV. mendeko kristau eliza bat da. Gotiko estiloa ditu.

## Eraikuntza

Herrigunean, bere monumentaltasunagatik, Jasokundearen parrokia nabarmentzen da, gurutze latindar gotiko-errenazentistako oinplanoa duen eraikina. Barruan eskultura-lana ditu, eta horien artean XVI. mendeko azken urteetan Lizarrako tailerraren orbitan egindako erretaula erromanikoa nabarmentzen da. 1597an Juan de Landak bere pintura kontratatu zuen eta harena da gruteskoen polikromia. Egitarauak apostoluen, ebanjelarien, aita santuen eta Elizako doktoreen irudiak biltzen ditu gai nagusiak markatuz: San Migelen erliebea, Bernabé Imbertoren obrarekin analogiak aurkezten dituena, eta Ama Birjinaren eta Haurraren tailuak eta Jasokundearen taldea, Antxietaren obretatik oso hurbil daudenak. Alboetako erretaula barrokoek eta beste erretaula neoklasiko batek osatzen dute multzoa. Tenpluak, gainera, bi gurutze barroko eta Ama Birjinaren bi tailu ditu, bata erromanikoa (Andre Maria Zuria) eta bestea gotikoa. Arkitektura zibilean, gotiko berantiarreko aztarna batzuez gain, harlanduzko fatxadak eta XVII. mendeko oinplano irregularra dituzten bi jauregi aipatu behar dira.

### Organoa

Ale neoklasikoa du.
Mugimendu neoklasikoa apur bat beranduago islatzen da Nafarroan bere organoetako kutxei dagokienez (1797tik XIX. mendearen amaiera arte). Dirudienez, bere trazagileek ez dute Ventura Rodriguezen estetika berria onartu Iruñeko Katedralaren fatxadan, eta hori Nafarroan A.S. Ochandátegui egon arren, bertan agertzen baita, baita aurretik eraikitako koruak eta organoak ziurtatzen ere.
Korronte artistiko berri hau, batzuek mespretxuz «hotz» eta irudimenik gabe epaitua, gaur egun berrikusten ari da. Nolanahi ere, garaiko koordenatu estetiko, sozial eta abarretatik ikusi beharko litzateke.
Añorbek instrumentu neoklasiko ederra du, 1981ean ondo zaharberritua. Obra I.«Vianako Printzea»-ren laguntzarekin egin zen. Organoa 1830ean eraiki zuen Antonio Gómez de Larragak, eta bertako maisu batek egindako azken bi instrumentuetako bat dela uste da. Organogileen «Nafarroako eskola» zaharraren amaiera irudikatzen du. Garai horretatik aurrera, maisu gipuzkoarrak eta aragoiarrak nagusi izan ziren Nafarroako organogintzan.

## Erreferentziak

* Nafarroako Entziklopedia Handia | AÑORBE. (Noiz kontsultatua: 2022-12-28).
* «Archivo Etnográfico» web.archive.org 2014-02-01 (Noiz kontsultatua: 2022-04-01).

## Ikus gainera

* Añorbe
* Izarbeibar
* Izarbeibar-Novenera

## Kanpo estekak

* Datuak: Q115912889